
Παραρτήματα Α & Β 
ΣΥΜΒΑΣΗ ΠΑΡΟΧΗΣ ΥΠΗΡΕΣΙΩΝ ΣΥΓΚΟΙΝΩΝΙΑΚΟΥ ΕΡΓΟΥ

Στην ………… σήμερα την  …………… 2008 οι υπογράφοντες αφ’ ενός ο ………………… ………………………, Δήμαρχος …………….. που ενεργεί στην προκειμένη περίπτωση ως νόμιμος εκπρόσωπος του Δήμου ……………..και αφ’ ετέρου ο …………………. …………… Πρόεδρος του ΚΤΕΛ ………………………….. που ενεργεί στην προκειμένη περίπτωση ως νόμιμος εκπρόσωπος του ΚΤΕΛ, στα πλαίσια του νόμου 2963/2001 (άρθρο 7 και άρθρο 19), συμφώνησαν και αποδέχονται τα παρακάτω: 

Ο πρώτος των συμβαλλομένων Δήμος …………………, που θα αποκαλείται στο εξής  «Δήμος», ως Αναθέτουσα Αρχή αναθέτει στο δεύτερο των συμβαλλομένων ΚΤΕΛ ……………………… . που θα αποκαλείται στο εξής «ΚΤΕΛ», την εκτέλεση του έργου που περιγράφεται στο άρθρο 1 και θα αποκαλείται στο εξής χάριν συντομίας ‘’Το Έργο’’ ή ‘’Η Συγκοινωνία’’, με τους παρά κάτω όρους και συμφωνίες.
ΑΡΘΡΟ 1ο ΑΝΤΙΚΕΙΜΕΝΟ ΣΥΜΒΑΣΗΣ

1. Το Αντικείμενο της σύμβασης είναι η Ανάθεση από τον Δήμο στο ΚΤΕΛ της εκτέλεσης Συγκοινωνιακού  Έργου. Πιο συγκεκριμένα αφορά τη λειτουργία ή τη μείωση εισιτηρίου σε Λεωφορειακές Γραμμές.
2. Το έργο περιγράφεται αναλυτικά στο παράρτημα Α το οποίο αποτελεί  αναπόσπαστο μέρος της σύμβασης. 

ΑΡΘΡΟ 2ο . ΔΙΑΡΚΕΙΑ ΣΥΜΒΑΣΗΣ - ΕΝΑΡΞΗ ΕΡΓΑΣΙΩΝ

Η ισχύς της σύμβασης θα είναι για δεκατέσσερις (14) μήνες,  η δε εκτέλεσή της  θα αρχίσει την 1η  Νοεμβρίου 2008 και θα περατωθεί την 31η  Δεκεμβρίου 2009. 

ΑΡΘΡΟ 3ο. ΣΥΜΒΑΤΙΚΟ ΤΙΜΗΜΑ

Το ετήσιο συμβατικό τίμημα του έργου (Συμβατικός  Προϋπολογισμός) ανέρχεται στο ποσό των …………… ΕΥΡΩ περιλαμβανομένου του Φ.Π.Α. και έχει προϋπολογιστεί ως άθροισμα των ποσών που αντιστοιχούν στις επί μέρους δαπάνες . Οι δαπάνες αυτές αφορούν:

Α) Το λειτουργικό κόστος κίνησης των αυτοκινήτων, το οποίο υπολογίζεται ως το γινόμενο των εκτελεσθέντων πραγματικών χιλιομέτρων στις γραμμές (για το συγκεκριμένο χρονικό διάστημα) επί το χιλιομετρικό κόστος. 

Β) Το κόστος των οχημάτων. Περιλαμβάνεται η απόσβεση του οχήματος και κάθε άλλου εξοπλισμού των λεωφορείων, τα ασφάλιστρα και τα τέλη κυκλοφορίας.
Γ)  Το κόστος των οδηγών (περιλαμβάνονται αμοιβές, εργοδοτικές εισφορές, κ.λ.π.).

Δ) Λοιπές πάγιες δαπάνες διοίκησης, διαχείρισης (στην κατηγορία αυτή περιλαμβάνεται και το εύλογο κέρδος του ΚΤΕΛ).

Το παραπάνω ποσό προέκυψε από ενδεικτικό προϋπολογισμό και δε δεσμεύει τον Δήμο και το ΚΤΕΛ. Στο Παράρτημα Β, το οποίο αποτελεί  αναπόσπαστο μέρος της σύμβασης, περιγράφεται ο τρόπος αναλυτικού υπολογισμού των παραπάνω μεγεθών.

ΑΡΘΡΟ 4ο ΔΙΑΧΕΙΡΙΣΗ ΕΣΟΔΩΝ-ΤΡΟΠΟΣ ΠΛΗΡΩΜΗΣ

Το αντίτιμο των εισιτηρίων θα αποτελεί έσοδο του ΚΤΕΛ και γίνεται η παραδοχή, ανεξάρτητα αποτελέσματος, ότι καλύπτει το 20% του συνολικού κόστους, οπότε το ΚΤΕΛ θα λαμβάνει κάθε μήνα το 80% του συνολικού κόστους, όπως αυτό υπολογίζεται στο παράρτημα Β.

Εάν ο Δήμος αποφασίσει τη δωρεάν μετακίνηση των πολιτών του, στα πλαίσια των συγκοινωνιών που προβλέπονται από αυτή τη σύμβαση, θα καταβάλει στο ΚΤΕΛ το 20% του κόστους από ίδιους πόρους.
Οι πληρωμές των εργασιών που εκτελεί το ΚΤΕΛ θα γίνονται με μηνιαίες πιστοποιήσεις και με αντίστοιχο Τιμολόγιο Παροχής Υπηρεσιών. Το ΚΤΕΛ στις αρχές κάθε μήνα θα υποβάλει στο Δήμο τα απαιτούμενα δικαιολογητικά από τα οποία θα προκύπτει το ύψος του ποσού που αναλογεί στο Μεταφορικό Έργο που εκτελέσθηκε τον προηγούμενο μήνα. Το ΚΤΕΛ  θα τιμολογεί το 80% του παραπάνω ποσού, εκτός της περίπτωσης που ο Δήμος αποφασίσει την παροχή δωρεάν συγκοινωνίας στις συγκεκριμένες γραμμές, οπότε θα τιμολογεί το 100%.
Τα παραπάνω θα ελέγχονται από αρμόδια Υπηρεσία του Δήμου και θα εκδίδεται από τον Δήμο Εντολή Πληρωμής του ΚΤΕΛ. Το αργότερο σε σαράντα (40) ημερολογιακές ημέρες από την ημερομηνία υποβολής του λογαριασμού από το ΚΤΕΛ ο Δήμος θα εξοφλεί το τιμολόγιο.

ΑΡΘΡΟ 5ο ΥΠΟΧΡΕΩΣΕΙΣ ΤΟΥ ΚΤΕΛ
Α)
Το ΚΤΕΛ υποχρεούται να παρέχει το έργο με δικό του ειδικευμένο προσωπικό σύμφωνα με τις διατάξεις της κείμενης νομοθεσίας και των άρθρων 14 επ.Ν.2963/0, όπως εκάστοτε ισχύουν. Με το προσωπικό αυτό ο Δήμος δεν θα έχει καμία απολύτως σχέση, δεν θα φέρει καμιά απολύτως ευθύνη για οποιαδήποτε πράξη ή παράλειψή του και το ΚΤΕΛ θα είναι αποκλειστικά υπεύθυνο για την πληρωμή του, για την πληρωμή των νόμιμων ασφαλιστικών εισφορών του, και κάθε άλλου είδους υποχρέωση που μπορεί να έχει ένας εργολάβος απέναντι στο προσωπικό του.

Β) Σε περίπτωση παράβασης εκ μέρους του ή του προσωπικού του, οποιουδήποτε από τους ισχύοντες νόμους και κανόνες, το ΚΤΕΛ θα φέρει αποκλειστικά κάθε ποινική και αστική ευθύνη για οποιοδήποτε ατύχημα ή ζημιά ήθελε συμβεί στο προσωπικό του ή σε τρίτους.

Γ) Το ΚΤΕΛ υποχρεούται να φροντίζει ώστε τόσο το προσωπικό όσο και τα χρησιμοποιούμενα λεωφορεία να είναι εφοδιασμένα με όλες τις απαιτούμενες άδειες, ασφαλίσεις και οτιδήποτε άλλο χρειάζεται για την εκτέλεση της Σύμβασης.

Δ)  Το ΚΤΕΛ υποχρεούται να φροντίζει ώστε τα λεωφορεία να είναι πάντοτε καθαρά και το προσωπικό να έχει ευπρεπή και ομοιόμορφη εμφάνιση (στολή) και να φέρεται ευγενικά προς το επιβατικό κοινό.

Ε) Σε περίπτωση βλάβης αυτοκινήτου θα γίνεται άμεσα η αντικατάσταση του με άλλο αυτοκίνητο το οποίο θα εκτελεί και το ανάλογο δρομολόγιο. 

ΣΤ) Το ΚΤΕΛ έχει την ευθύνη της συντήρησης των αυτοκινήτων. 

ΑΡΘΡΟ 6ο ΥΠΟΧΡΕΩΣΕΙΣ ΤΟΥ ΔΗΜΟΥ

A) 
Ο Δήμος υποχρεούται να ενημερώνει τους πολίτες για ‘’το Έργο’’. Καλό θα είναι να  εκτυπώσει και να διανέμει ενημερωτικό χάρτη των γραμμών της Δημοτικής Συγκοινωνίας, καθώς και να τοποθετήσει πληροφοριακές πινακίδες οι οποίες θα υπάρχουν δίπλα σε κάθε στάση των λεωφορείων και στις οποίες θα υπάρχει πίνακας με τους χρόνους διέλευσης των λεωφορείων από τη συγκεκριμένη στάση. Τόσο στο χάρτη όσο και στις πληροφοριακές πινακίδες θα περιλαμβάνεται η ένδειξη «ΥΠΕΣ-ΥΜΕ-ΚΕΔΚΕ – Πρόγραμμα ΣΥΝ-ΚΟΙΝΩΝΙΑ»
B)
Ο Δήμος υποχρεούται να τοποθετήσει την κάθε είδους σήμανση των διαδρομών των λεωφορείων καθώς και τις στάσεις. Η τυχόν τοποθέτηση στεγάστρων θα γίνει με μέριμνα του Δήμου. 

ΑΡΘΡΟ 7ο ΑΝΑΘΕΩΡΗΣΗ ΤΙΜΩΝ

Σε μηνιαία αναθεώρηση υπόκειται η τιμή του καυσίμου και υπολογίζεται από τα επίσημα στοιχεία που τηρεί το Τμήμα Εμπορίου της Νομαρχίας ………………. Η κατανάλωση καυσίμου μετριέται κατά τον πρώτο μήνα λειτουργίας του συστήματος και προσδιορίζεται άπαξ. Οι συντελεστές κατανάλωσης καθορίζονται μετά την επιλογή του τύπου των αυτοκινήτων σύμφωνα με τις προδιαγραφές του κατασκευαστή. Οι τιμές μονάδος των λιπαντικών, των ελαστικών, της αξίας αγοράς του λεωφορείου αναπροσαρμόζονται ετησίως με τον επίσημο τιμάριθμο, ενώ το κόστος της μισθοδοσίας των οδηγών αναπροσαρμόζεται σύμφωνα με τις αυξήσεις των συλλογικών συμβάσεων προσωπικού.

ΑΡΘΡΟ 8ο ΕΠΟΠΤΕΙΑ ΕΡΓΟΥ

Η τήρηση των όρων της παρούσας Σύμβασης θα ελέγχεται από πλευράς Δήμου από την Υπηρεσία Παρακολούθησης Συγκοινωνιών ή άλλη την οποία θα ορίσει ο Δήμαρχος. Έργο της Υπηρεσίας αυτής θα είναι η εποπτεία του ΚΤΕΛ ως προς την εκτέλεση των υποχρεώσεων του, τα όσα αναφέρονται στο άρθρο 5 καθώς και η τήρηση στατιστικών στοιχείων που αφορούν τη  Συγκοινωνία, η ενημέρωση των πολιτών και η διεξαγωγή ερευνών με στόχο τη βελτίωση των παρεχόμενων υπηρεσιών ή τη δημιουργία νέων γραμμών και υπηρεσιών.

Η Υπηρεσία αυτή θα είναι υπεύθυνη από πλευράς Δήμου και για τη συντήρηση των στάσεων των στεγάστρων και για τη διευκόλυνση της κίνησης των αυτοκινήτων.

ΑΡΘΡΟ 9ο ΚΑΤΑΓΓΕΛΙΑ ΤΗΣ ΣΥΜΒΑΣΗΣ

Σε περίπτωση παράβασης ή πλημμελούς εκπλήρωσης οποιουδήποτε όρου της Σύμβασης αυτής, που όλοι συμφωνούνται με την παρούσα ως ουσιώδεις, καθένα από τα συμβαλλόμενα μέρη έχει δικαίωμα να καταγγείλει την παρούσα Σύμβαση, εφόσον το άλλο δεν εκπληρώσει τις υποχρεώσεις του, που απορρέουν από τη Σύμβαση αυτή.

Σε περίπτωση που ο ένας από τους συμβαλλόμενους υπαναχωρήσει αναίτια της σύμβασης προ του χρόνου λήξεώς της, θα υποχρεούται και αναλαμβάνει την καταβολή στον έτερο συμβαλλόμενο  κάθε οικονομικής επιβάρυνσης που τυχόν θα προκύψει λόγω αστικών ή ποινικών ευθυνών.
ΑΡΘΡΟ 10ο ΕΡΓΑΣΙΑ ΤΙΣ ΑΡΓΙΕΣ – ΕΟΡΤΕΣ

Ρητά συμφωνείται ότι το ΚΤΕΛ είναι υποχρεωμένο να εκτελεί το Έργο καθημερινά εκτός Κυριακής από ……… έως …….., και επι πλέον κάθε Τρίτη, Πέμπτη και Παρασκευή θα εκτελούνται απογευματινά δρομολόγια από …… έως …….. Δεν θα εκτελεί έργο τις Κυριακές και τις επίσημες και τοπικές Εορτές και Αργίες. Υποχρεούται επίσης σε εκτέλεση έκτακτων δρομολογίων κατά τις ως άνω εξαιρέσιμες ημέρες, αν τούτο ζητηθεί εγγράφως από τον Δήμο τρεις (3) τουλάχιστον μέρες πριν.

ΑΡΘΡΟ 11ο ΡΗΤΡΕΣ

Ρήτρα θα επιβάλλεται στο ΚΤΕΛ στις περιπτώσεις εκείνες που ακινητοποιείται ένα αυτοκίνητο (λόγω βλάβης ή απουσίας οδηγών) και εφόσον η καθυστέρηση υπερβαίνει τα τρία τέταρτα της ώρας. 

ΑΡΘΡΟ 12ο ΤΡΟΠΟΠΟΙΗΣΗ ΑΝΤΙΚΕΙΜΕΝΟΥ

Κατόπιν κοινής  αποφάσεως  Δήμου  και ΚΤΕΛ, δύναται να επέλθουν αλλαγές στις διαδρομές ή στα δρομολόγια των γραμμών της Δημοτικής Συγκοινωνίας, χωρίς όμως αύξηση της χιλιομετρικής απόστασης της διαδρομής. Σε περίπτωση που ζητηθεί αύξηση της παροχής υπηρεσίας – πύκνωση δρομολογίων, νέα γραμμή κ.λ.π. – το ΚΤΕΛ υποχρεούται σε εκτέλεση αυτής, του Δήμου αναλαμβάνοντος το επιπλέον κόστος των με στοιχεία Α,Β,Γ και Δ παραμέτρων του Παραρτήματος Β της Σύμβασης.  

Σε περίπτωση αύξησης του λειτουργικού κόστους για αντικειμενικούς λόγους (π.χ. αύξηση τιμής πετρελαίου) ο Δήμος αποφασίζει είτε να καλύψει τη διαφορά κόστους, είτε να μειώσει το έργο σε συγκεκριμένες γραμμές.

ΑΡΘΡΟ 13ο ΕΠΙΛΥΣΗ ΔΙΑΦΟΡΩΝ

Διαφορές μεταξύ των συμβαλλομένων που αφορούν στην ερμηνεία ή την εκτέλεση της σύμβασης αυτής θα λύνονται από επιτροπή που προβλέπει το άρθρο αυτό.

Μέσα σε δεκαπέντε (15) ημέρες από την υπογραφή της Σύμβασης αυτής κάθε Συμβαλλόμενος θα ορίσει έναν εκπρόσωπό του για την «Επιτροπή Επίλυσης Διαφορών» γνωστοποιώντας εγγράφως προς τον άλλο Συμβαλλόμενο τα στοιχεία του (Όνομα, Ιδιότητα, Διεύθυνση, κλπ). Η Επιτροπή αυτή θα συνεδριάζει στα γραφεία του Δήμου όποτε ένας από τους δύο Συμβαλλόμενους το κρίνει σκόπιμο και τα συμπεράσματά της θα έχουν συμβουλευτικό χαρακτήρα για τα δύο μέρη.

Αν για οποιοδήποτε θέμα ένας από τους δύο Συμβαλλόμενους δε δεχθεί το πόρισμα της επιτροπής για ένα θέμα ή αν δεν καταλήξει η επιτροπή σε πόρισμα εντός δέκα (10) ημερών και δεν βρεθεί άλλη συμβιβαστική λύση, οποιοσδήποτε από τους δύο Συμβαλλόμενους μπορεί να προσφύγει σε δευτεροβάθμια επιτροπή της ΚΕΔΚΕ-Ομοσπονδίας ΚΤΕΛ, η οποία θα ορίζεται κάθε φορά για τη συγκεκριμένη περίπτωση. Αν δεν γίνει δεκτό το πόρισμα της δευτεροβάθμιας επιτροπής,  οποιοσδήποτε από τους δύο Συμβαλλόμενους μπορεί να προσφύγει στα αρμόδια δικαστήρια για την επίλυση της διαφοράς. Ως αρμόδια δικαστήρια ορίζονται τα δικαστήρια ………...

Τα παραπάνω συμφώνησαν και συναποδέχτηκαν τα Συμβαλλόμενα μέρη, σε πίστωση δε αυτών συντάχθηκε η παρούσα σε πέντε αντίτυπα, δύο για κάθε Συμβαλλόμενο και ένα για την ΚΕΔΚΕ, και αφού αναγνώστηκε και βεβαιώθηκε, υπογράφεται από τα Συμβαλλόμενα μέρη όπως ακολουθεί.

ΟΙ ΣΥΜΒΑΛΛΟΜΕΝΟΙ

Ο ΔΗΜΑΡΧΟΣ ………………          Ο ΠΡΟΕΔΡΟΣ ΤΟΥ ΚΤΕΛ………………….
ΠΑΡΑΡΤΗΜΑ  Α

Γραμμές και δρομολόγια 

Της Δημοτικής Συγκοινωνίας

Ο Δήμος …………… στα πλαίσια του προγράμματος του για την εξυπηρέτηση των δημοτών του, μεταξύ άλλων δράσεων σκοπεύει να δημιουργήσει σε συνεργασία με το ΚΤΕΛ ………………………….. ……… γραμμές Δημοτικής Συγκοινωνίας.

Οι γραμμές αυτές θα έχουν τις ακόλουθες διαδρομές και δρομολόγια.

(ακολουθεί η λεπτομερής περιγραφή των γραμμών)

ΠΑΡΑΡΤΗΜΑ  B

Αντισταθμιστικές Εισφορές

Εφόσον ο Δήμος ως «Αναθέτουσα Αρχή» καθορίζει το έργο το οποίο θα εκτελέσει το ΚΤΕΛ ως «Φορέας Εκτέλεσης» στα πλαίσια αυτής της Σύμβασης με μόνα έσοδα του Δήμου,  πλέον των όσων συνομολογήθηκαν με την παρούσα σύμβαση και τις εισπράξεις από εισιτήρια και κάρτες, την τιμή των οποίων θα ορίζει ο Δήμος ασκώντας Τιμολογιακή Πολιτική και τα έσοδα από τις όποιες διαφημίσεις, ο Δήμος αναλαμβάνει με Μηνιαίες Αντισταθμιστικές Εισφορές του ν.2963/2001 την κάλυψη του κόστους λειτουργίας του Συστήματος, αφαιρουμένων των παραπάνω εσόδων.

Το κόστος λειτουργίας του συστήματος υπολογίζεται ως εξής:
Α) Μισθοδοσία των οδηγών των λεωφορείων όπως προκύπτει κατ΄ αποκοπή. Συμφωνείται ότι η μισθοδοσία κάθε οδηγού, με τα οικογενειακά επιδόματα, τις ασφαλιστικές εισφορές εργοδότη – εργαζόμενου, επιδόματα αδείας, δώρα Χριστουγέννων – Πάσχα, υπερωρίες, παρακράτηση φόρου κ.λ.π. καλύπτεται κατ΄ αποκοπή με το ποσό των ……….. € ετησίως. Για ….. λεωφορεία με δύο βάρδιες ημερησίως, λαμβανομένων υπόψη αδειών κ.λ.π. απαιτούνται   ……..  οδηγοί. 

Β) Κόστος οχημάτων. Στα ποσά αυτά περιλαμβάνεται η απόσβεση οχημάτων, τα ασφάλιστρα και τα τέλη κυκλοφορίας. 

Γ) Λειτουργικό Κόστος. Υπολογίζεται ως το γινόμενο των εκτελεσθέντων πραγματικών χιλιομέτρων επί το χιλιομετρικό κόστος.

 Γ = (Χιλιόμετρα) x (Χ.Κ.)

Το Χιλιομετρικό Κόστος συμφωνείται να υπολογίζεται ως εξής.

Χ.Κ. = Καύσιμα + Συντήρηση + Ελαστικά

Υπολογισμός Χιλιομετρικού Κόστους

(χωρίς Φ.Π.Α.)

	ΠΑΡΑΜΕΤΡΟΣ
	ΣΥΝΤΕΛΕΣΤΗΣ ΚΑΤΑΝΑΛΩΣΗΣ
	ΤΙΜΕΣ ΜΟΝΑΔΟΣ

(χωρίς ΦΠΑ)
	ΕΥΡΩ / ΧΛΜ

	Καύσιμα
	
	
	

	Ελαστικά
	
	
	

	Συντήρηση
	
	
	

	Σ Υ Ν Ο Λ Ο
	


 Οι παραπάνω συντελεστές κατανάλωσης και τιμές μονάδος θα υπολογίζονται σύμφωνα με τα οριζόμενα στο άρθ.7 της σύμβασης.

Δ) Λοιπές δαπάνες. Οι δαπάνες αυτές περιλαμβάνουν το κόστος της Διοίκησης, του Γραφείου Κίνησης, του Λογιστηρίου, τις δαπάνες εισιτηρίων και διαχείρισης. Γίνεται δεκτό ότι το ύψος αυτών των δαπανών ισούται με το 25% .του αθροίσματος των παραπάνω: Δ = 0,25 x (Α+Β+Γ)
Ε) Απρόβλεπτα και εύλογο κέρδος. Το άθροισμα αυτό ισούται με το 15% του αθροίσματος των παραπάνω:  Ε = 0,15x (Α+Β+Γ+Δ)

Το συνολικό κόστος λειτουργίας του συστήματος είναι: 

Κ= Α+Β+Γ+Δ+Ε
Κάθε μήνα αφού υπολογιστεί το παραπάνω ποσό, το ΚΤΕΛ εκδίδει τιμολόγιο προς τον Δήμο με το 80% του ποσού που προκύπτει. Στο ποσό αυτό προστίθεται ο Φ.Π.Α.

